Title: ประกาศนายทะเบียน เรื่อง ให้บริษัทรายงานการรับประกันภัยรถ ตามพระราชบัญญัติคุ้มครองผู้ประสบภัยจากรถ พ.ศ. 2535

ประกาศนายทะเบียน

ประกาศนายทะเบียน
เรื่อง
ให้บริษัทรายงานการรับประกันภัยรถ
ตามพระราชบัญญัติคุ้มครองผู้ประสบภัยจากรถ
พ.ศ. ๒๕๓๕

เพื่อการกำกับดูแลการรับประกันภัยรถตามพระราชบัญญัติคุ้มครองผู้ประสบภัยจากรถ
พ.ศ. ๒๕๓๕ ให้ดำเนินไปอย่างมีประสิทธิภาพ มีข้อมูลที่ถูกต้อง รวดเร็ว และเพื่อประโยชน์สูงสุดต่อผู้เอาประกันภัย
อาศัยอำนาจตามความในมาตรา ๑๐ แห่งพระราชบัญญัติคุ้มครองผู้ประสบภัยจากรถ พ.ศ. ๒๕๓๕
แก้ไขเพิ่มเติมโดยพระราชบัญญัติคุ้มครองผู้ประสบภัยจากรถ (ฉบับที่ ๔) พ.ศ. ๒๕๕๐
นายทะเบียนจึงมีประกาศ ดังต่อไปนี้

ข้อ ๑[๑]
 ประกาศนายทะเบียนฉบับนี้ให้ใช้บังคับตั้งแต่วันที่นายทะเบียนได้ลงนามเป็นต้นไป

ข้อ ๒  ให้บริษัทยื่นรายงานการรับประกันภัยรถตามพระราชบัญญัติคุ้มครองผู้ประสบภัยจากรถ
พ.ศ. ๒๕๓๕ ตามแบบและรายละเอียดที่แนบท้ายประกาศนายทะเบียนฉบับนี้ โดยผ่านสื่ออิเล็กทรอนิกส์ต่อนายทะเบียนทันที
หลังจากที่ได้มีการรับประกันภัยรถ

ข้อ ๓  ในระยะเริ่มต้นของการปรับปรุงและพัฒนาระบบการส่งข้อมูล
หากบริษัทใดไม่สามารถดำเนินการตามข้อ ๒ ได้ทันที ให้บริษัทจัดส่งรายงานตามแนบท้ายประกาศนายทะเบียนดังกล่าวภายใน
๗ วัน หลังจากที่ได้มีการรับประกันภัยรถ ซึ่งการผ่อนผันนี้จะกระทำได้ไม่เกิน ๙๐ วันนับแต่วันที่ประกาศฉบับนี้มีผลบังคับใช้

สั่ง
ณ วันที่ ๑๒ เมษายน พ.ศ. ๒๕๕๐
จันทรา
บูรณฤกษ์
อธิบดีกรมการประกันภัย
นายทะเบียน

[เอกสารแนบท้าย]

๑. แบบรายการข้อมูลการประกันภัยรถยนต์ภาคบังคับ
เพื่อระบบ Online
๒. ตารางรายละเอียดองค์ประกอบของแบบรายการกรมธรรม์และสลักหลัง
๓. ตารางที่ 1 รหัสบริษัทประกันภัย
๔. ตารางที่ 2 รหัสประเภทรถ ภาคบังคับ พ.ร.บ.
๕. ตารางที่ 3 รหัสจังวัดแยกตามภาค

(ดูข้อมูลจากภาพกฎหมาย)

วัชศักดิ์/ผู้จัดทำ
๔
มิถุนายน ๒๕๕๐

[๑]
ราชกิจจานุเบกษา เล่ม ๑๒๔/ตอนพิเศษ ๕๖ ง/หน้า ๕๖/๓๐ พฤษภาคม ๒๕๕๐